9. การจัดการ

(9.1 ) โครงสร้างคณะกรรมการ

คณะกรรมการบริษัท

บริษัทประกอบด้วยกรรมการบริษัทที่เป็นผู้บริหารในอัตราไม่เกินกึ่งหนึ่งของจำนวนกรรมการบริษัททั้งหมด
และในคณะกรรมการบริษัทนี้มีกรรมการอิสระอย่างน้อย 3 ท่าน
ซึ่งมีความเป็นอิสระจากฝ่ายจัดการและไม่มีผลประโยชน์หรือความสัมพันธ์ใด ๆ กับธุรกิจของบริษัท
ซึ่งหมายความว่า กรรมการบริหารของบริษัทจะถูกถ่วงดุลย์โดยกรรมการที่ไม่ได้เป็นผู้บริหาร
ซึ่งเห็นว่าจะสามารถกำกับควบคุมฝ่ายจัดการได้เต็มที่

อำนาจหน้าที่คณะกรรมการบริษัท

คณะกรรมการ มีอำนาจหน้าที่ดูแล และจัดการบริษัทให้เป็นไปตามกฎหมาย
วัตถุประสงค์และข้อบังคับของบริษัท รวมทั้งมติของที่ประชุมผู้ถือหุ้น

คณะกรรมการ
มีอำนาจมอบหมายให้กรรมการคนใดคนหนึ่งหรือหลายคนหรือบุคคลอื่นกระทำการอย่างใดแทนคณะกรรมการได้
รวมทั้งมีอำนาจแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
และในจำนวนนี้ให้กรรมการคนหนึ่งเป็นประธานกรรมการบริหาร
โดยให้มีอำนาจหน้าที่ควบคุมดูแลกิจการของบริษัทตามที่คณะกรรมการมอบหมาย
และให้กรรมการผู้จัดการ-ใหญ่เป็นกรรมการบริหารโดยตำแหน่ง

อำนาจหน้าที่คณะกรรมการบริหาร

คณะกรรมการบริหารได้รับการแต่งตั้งจากคณะกรรมการบริษัทฯ โดยกำหนดให้มีอำนาจหน้าที่ ดังนี้

1. การอนุมัติสินเชื่อทั่วไป
คณะกรรมการบริหารมีอำนาจหน้าที่ในการอนุมัติสินเชื่อได้ทุกประเภทโดยไม่จำกัดวงเงิน
แต่อาจมอบหมายให้ฝ่ายจัดการสามารถอนุมัติวงเงินสินเชื่อได้ภายใต้เงื่อนไขและวงเงินที่จำกัด
ทั้งนี้ขึ้นอยู่กับหลักประกันของแต่ละวงเงิน ดังนี้

1.  วงเงินสินเชื่อใหม่ที่มีหลักประกันประเภทหุ้น หรืออสังหาริมทรัพย์และสังหาริมทรัพย์
    ผู้รับมอบอำนาจจะอนุมัติวงเงินได้ไม่เกิน 500 ล้านบาท

2.  วงเงินสินเชื่อใหม่ที่มีบุคคลเป็นผู้ค้ำประกัน ผู้รับมอบอำนาจอนุมัติได้ไม่เกินวงเงิน 200
    ล้านบาท

3.  วงเงินที่เป็นการปรับปรุงโครงสร้างหนี้ที่มีส่วนสูญเสีย ผู้รับมอบอำนาจอนุมัติได้สูงสุดไม่เกิน
    100 ล้านบาท

4.  วงเงินสินเชื่อของฝ่ายบริหารการเงินที่ให้แก่สถาบันการเงิน เฉพาะวงเงินที่สูงเกิน 100
    ล้านบาท จะต้องผ่านการอนุมัติจากคณะกรรมการบริหาร

2. การลงทุน คณะกรรมการบริหารมีอำนาจในการอนุมัติการลงทุนในพันธบัตรและการลงทุนอื่นๆ
ซึ่งรวมถึงการซื้อขายและโอนทรัพย์สินของบริษัทฯ ได้โดยไม่จำกัดวงเงิน แต่สำหรับการลงทุนอื่นๆ
ที่ไม่เกิน 100 ล้านบาท จะอยู่ในอำนาจของฝ่ายจัดการที่ได้รับมอบอำนาจให้สามารถอนุมัติได้

3. ติดตามและประเมินการดำเนินงานและประเมินผลการประกอบการ
ตามนโยบายที่คณะกรรมการกำหนดอย่างใกล้ชิด รวมทั้งพิจารณาเสนอแนะคณะกรรมการให้ปรับปรุง
เปลี่ยนแปลง นโยบาย ตามที่เห็นสมควร

4. เรื่องอื่นใดตามที่คณะกรรมการบริษัทฯ มอบหมาย

คณะกรรมการตรวจสอบ

คณะกรรมการบริษัทได้ตระหนักถึงความสำคัญของระบบการกำกับดูแลกิจการที่ดี
จึงได้พิจารณาแต่งตั้งคณะกรรมการตรวจสอบขึ้น (Audit Committee)
เพื่อเป็นเครื่องมือสำคัญของ
คณะกรรมการบริษัทในการกำกับดูแลการดำเนินงานและการบริหารงานให้มีมาตรฐานที่ถูกต้องโปร่งใส
ตลอดจนมีการควบคุมภายในที่ดีมีระบบการรายงานที่น่าเชื่อถือที่จะเป็นประโยชน์แก่ผู้ลงทุนและทุกฝ่ายที่เกี่ยวข้อง
โดยคณะกรรมการตรวจสอบได้แต่งตั้งตามหลักเกณฑ์และคุณสมบัติตามที่ตลาดหลักทรัพย์แห่งประเทศไทยกำหนด
มีความเป็นอิสระในการทำงานอย่างเต็มที่ และรายงานโดยตรงต่อ คณะกรรมการบริษัท
สำหรับขอบเขตอำนาจ หน้าที่และความรับผิดชอบ
ได้กำหนดให้เป็นไปตามมาตรฐานที่ตลาดหลักทรัพย์แห่งประเทศไทยกำหนดและได้ตราเป็นกฎบัตรอย่างชัดเจน
โดยเครื่องมือของคณะกรรมการตรวจสอบจะประกอบด้วย 2 หน่วยงาน คือ ฝ่ายตรวจสอบ
และสำนักกำกับกฎ-ระเบียบและข้อบังคับ ซึ่งงานโดยภาพรวมของทั้ง 2 หน่วยงาน
จะทำหน้าที่ตรวจสอบและกำกับการดำเนินกิจกรรมทั้งหมดของผู้บริหารและพนักงาน
เพื่อให้เป็นไปโดยถูกต้องและควบคุมไม่ให้เกิดความเสียหายต่อผู้ถือหุ้น

อำนาจหน้าที่คณะกรรมการตรวจสอบ

คณะกรรมการตรวจสอบมีหน้าที่และความรับผิดชอบในภารกิจที่ได้รับมอบหมายจากคณะกรรมการบริษัทดังต่อไปนี้

-   สอบทานกระบวนการจัดทำและการเปิดเผยข้อมูลในรายงานทางการเงินของบริษัทให้มีความถูกต้อง
    ครบถ้วนเป็นที่เชื่อถือได้
    โดยประสานงานกับผู้ตรวจสอบบัญชีภายนอกและผู้บริหารที่รับผิดชอบในการจัดทำรายงานทางการเงินทั้งรายไตรมาสและประจำปี

-   สอบทานให้บริษัทมีระบบการตรวจสอบและการควบคุมภายในที่เหมาะสมและมีประสิทธิภาพโดยสอบทานร่วมกับผู้ตรวจสอบบัญชีภายนอกและผู้ตรวจสอบภายในถึงความเพียงพอของระบบการตรวจสอบและการควบคุมภายในของบริษัท

-   สอบทานหลักฐานการไต่สวนภายในเมื่อมีข้อสังเกตหรือสันนิษฐานว่าอาจมีการทุจริตหรือมีสิ่งผิดปกติหรือมีความบกพร่องสำคัญในระบบการควบคุมภายในและนำเสนอคณะกรรมการบริษัทพิจารณาต่อไป

-   สอบทานการปฏิบัติงานของบริษัทไม่ให้เกิดความขัดแย้งทางผลประโยชน์
    โดยการสอบทานการทำรายการระหว่างบริษัทหรือบริษัทย่อยกับบุคคบลที่เกี่ยวโยงกัน

-   สอบทานการปฏิบัติงานของบริษัทให้ปฏิบัติตามกฎระเบียบหรือข้อบังคับ
    หรือข้อกำหนดของตลาดหลักทรัพย์แห่งประเทศไทยและกฎหมายอื่นๆ ที่เกี่ยวข้อง

-   พิจารณาผลการตรวจสอบและข้อเสนอแนะของผู้สอบบัญชีภายนอกและผู้ตรวจสอบภายในรวมทั้งติดตามผลการดำเนินการตามข้อเสนอแนะดังกล่าว

-   พิจารณาคัดเลือกและเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชีโดยคำนึงถึงความน่าเชื่อถือ
    ความเพียงพอของทรัพยากรและปริมาณงาน ตรวจสอบของสำนักงานตรวจสอบบัญชีนั้น
    รวมถึงประสบการณ์ของบุคคลากรที่ได้รับมอบหมายให้ทำการตรวจสอบบัญชีของบริษัท

-   ให้ความเห็นชอบในการแต่งตั้ง ถอดถอน โยกย้าย
    หรือเลิกจ้างผู้อำนวยการฝ่ายตรวจสอบภายใน

-   ปฏิบัติการอื่นใดตามที่คณะกรรมการบริษัทมอบหมายและตามที่ตลาดหลักทรัพย์แห่งประเทศไทยหรือกฏหมายกำหนด

    2.  การสรรหากรรมการ

วิธีการแต่งตั้งคณะกรรมการบริษัท

บริษัทฯ มิได้กำหนดจำนวนสูงสุดของกรรมการไว้ เพียงแต่กำหนดไว้ในข้อบังคับของ บริษัทฯ
ว่าต้องไม่น้อยกว่า 5 คน

วิธีการแต่งตั้งคณะกรรมการมีขึ้นได้ 2 กรณี คือ
กรณีแต่งตั้งกรรมการใหม่แทนกรรมการที่ต้องออกตามวาระ
และกรณีแต่งตั้งกรรมการระหว่างวาระเนื่องจากตำแหน่งว่างลง
โดยในกรณีแรกจะต้องขอมติจากที่ประชุมผู้ถือหุ้น ส่วนกรณีหลังคณะกรรมการบริษัทฯ
สามารถพิจารณาลงมติได้ภายใต้คุณสมบัติที่เหมาะสมเพื่อเข้าดำรงตำแหน่งแทน
โดยการแต่งตั้งกรรมการอิสระเป็นไปตามหลักเกณฑ์ที่ตลาดหลักทรัพย์แห่งประเทศไทยกำหนด

วิธีการแต่งตั้งคณะกรรมการบริหารของบริษัท

คณะกรรมการบริษัท
จะแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหารและในจำนวนนี้ให้กรรมการคนหนึ่งเป็นประธานกรรมการบริหาร
โดยให้มีอำนาจหน้าที่ควบคุมดูแลกิจการของบริษัทตามที่คณะกรรมการบริษัทมอบหมาย
และให้กรรมการผู้จัดการใหญ่เป็นกรรมการบริหารโดยตำแหน่ง

คณะกรรมการบริหาร มีสิทธิได้รับค่าตอบแทนและบำเหน็จตามที่ที่ประชุมคณะกรรมการกำหนด
แต่ทั้งนี้ไม่กระทบกระเทือนสิทธิของกรรมการบริหารผู้นั้นในอันที่จะได้รับค่าตอบแทนหรือ
ผลประโยชน์อย่างอื่นตามข้อบังคับนี้ในฐานะกรรมการ

วิธีการแต่งตั้งคณะกรรมการตรวจสอบของบริษัท

  การคัดเลือกบุคคลที่จะมาทำหน้าที่คณะกรรมการตรวจสอบ จะคัดเลือกโดยคณะกรรมการบริษัท
  ซึ่งผู้ได้รับการคัดเลือกจะต้องมีคุณสมบัติตามที่ตลาดหลักทรัพย์แห่งประเทศไทยกำหนด

3.  ค่าตอบแทนคณะกรรมการและผู้บริหาร

(9.3.1) ค่าตอบแทนที่เป็นตัวเงิน มี 3 คณะกรรมการ สรุปได้ดังนี้

(หน่วย:ล้านบาท)

+---------------------------+--------+--------+--------+-------------+
| รายชื่อกรรมการ              | กรรมก  | กรรมกา | กร     | หมายเหตุ     |
|                           | ารบริษัท | รบริหาร | รมการต |             |
|                           |        |        | รวจสอบ | แต่งตั้ง/ลาออก |
+---------------------------+--------+--------+--------+-------------+
| 1.  คุณบันเทิง ตันติวิท         | 0.57   | 0.26   | -      | -           |
+---------------------------+--------+--------+--------+-------------+
| 2.  คุณศุภเดช พูนพิพัฒน์        | 0.28   | 0.12   | -      | -           |
+---------------------------+--------+--------+--------+-------------+
| 3.  คุณสมเจตน์ หมู่ศิริเลิศ      | 0.27   | 0.10   | -      | -           |
+---------------------------+--------+--------+--------+-------------+
| 4.  คุณสุชาดา ภวนานันท์       | 0.27   | 0.12   | -      | -           |
+---------------------------+--------+--------+--------+-------------+
| 5.  คุณอมร กิตินารถอินทราณี    | 0.07   | 0.06   | -      | ลาออก 29    |
|                           |        |        |        | มิ.ย.43      |
+---------------------------+--------+--------+--------+-------------+
| 6.  คุณวีรศักดิ์ จิรเศรษฐ์       | 0.28   | 0.13   | -      | -           |
+---------------------------+--------+--------+--------+-------------+
| 7.  คุณจันทิมา จตุรภัทร์        | 0.25   | 0.09   | 0.01   | ลาออก 31    |
|                           |        |        |        | ม.ค.43      |
+---------------------------+--------+--------+--------+-------------+
| 8.  คุณสมมาตร พูนภักดี        | 0.28   | -      | 0.60   | -           |
+---------------------------+--------+--------+--------+-------------+
| 9.  คุณสุปรียา แสงอุดมเลิศ     | 0.28   | -      | 0.07   | -           |
+---------------------------+--------+--------+--------+-------------+
| 10. คุณศิริเพ็ญ สีตสุวรรณ       | 0.22   | -      | 0.04   | แต่งตั้ง 23    |
|                           |        |        |        | พ.ค.43      |
+---------------------------+--------+--------+--------+-------------+
| 11. คุณสมเกียรติ ศุขเทวา      | 0.22   | -      | -      | แต่งตั้ง 23    |
|                           |        |        |        | พ.ค.43      |
+---------------------------+--------+--------+--------+-------------+
| 12. คุณพิมล รัฐปัตย์           | 0.22   | -      | -      | แต่งตั้ง 23    |
|                           |        |        |        | พ.ค.43      |
+---------------------------+--------+--------+--------+-------------+
| 13. คุณบัณฑิต ชีวะธนรักษ์       | 0.09   | 0.03   | -      | แต่งตั้ง 14    |
|                           |        |        |        | ก.ย.43      |
+---------------------------+--------+--------+--------+-------------+

หมายเหตุ ค่าตอบแทนกรรมการบริษัทและกรรมการบริหาร จ่ายในรูปค่าเบี้ยประชุม

  ค่าตอบแทนประธานกรรมการตรวจสอบ คือ คุณสมมาตร พูนภักดี จ่ายในรูปเงินประจำตำแหน่ง

รายชื่อผู้บริหาร 4 อันดับแรกนับจากกรรมการผู้จัดการใหญ่

1.  นายศุภเดช พูนพิพัฒน์ กรรมการผู้จัดการใหญ่

2.  นางสุชาดา ภวนานันท์ กรรมการ ผู้ช่วยกรรมการผู้จัดการใหญ่ สายการตลาด

3.  นายบัณฑิต ชีวะธนรักษ์ กรรมการ ผู้ช่วยกรรมการผู้จัดการใหญ่ สายแก้ไขหนี้

4.  นายปิยะพงศ์ อาจมังกร ผู้ช่วยกรรมการผู้จัดการใหญ่ สายการเงิน

5.  นางรัมภา ภู่ชอุ่ม ผู้ช่วยกรรมการผู้จัดการใหญ่ สายทรัพยากรบุคคลกลาง

6.  นางสาววิไล ตันติคุณ ผู้อำนวยการอาวุโส

สายวางแผนควบคุมบัญชีและงบประมาณกลาง

ผู้มีอำนาจควบคุม (กรรมการมีอำนาจลงนามผูกพันบริษัท)

นายบันเทิง ตันติวิท หรือนายศุภเดช พูนพิพัฒน์ หรือนายสมเจตน์ หมู่ศิริเลิศ หรือนางสุชาดา
ภวนานันท์ หรือนายบัณฑิต ชีวะธนรักษ์
กรรมการสองในห้าคนนี้ลงลายมือชื่อร่วมกันและประทับตราสำคัญของบริษัท

หมายเหตุ ข้อมูลเกี่ยวกับประวัติของกรรมการผู้บริหาร ผู้บริหารและผู้มีอำนาจควบคุมบริษัท
รายละเอียดตามเอกสารแนบ 1

  รายละเอียดเกี่ยวกับกรรมการบริษัทย่อย ตามเอกสารแนบ 2

ค่าตอบแทนรวม

ปี 2543 บริษัทได้จ่ายค่าตอบแทนรวมให้แก่กรรมการซึ่งเป็นผู้บริหารและผู้บริหาร 4
รายแรกนับจากกรรมการผู้จัดการใหญ่และผู้บริหารฝ่ายบัญชี เป็นจำนวนเงิน 14.83 ล้านบาท
โดยมีรายละเอียดดังนี้

ล้านบาท

  ------------------ ------------------ ------------------------- ------------
                     เงินเดือน ค่าครองชีพ   เงินสมทบกองทุนสำรองเลี้ยงชีพ   รวมทั้งสิ้น

  ผลตอบแทนรวม        14.17              0.66                      14.83
  ------------------ ------------------ ------------------------- ------------

2.  ค่าตอบแทนอื่น

  บริษัทไม่มีการจ่ายค่าตอบแทนอื่นให้กับคณะกรรมการบริษัท นอกเหนือจากค่าตอบแทนที่ระบุในข้อ
  9.3.1

2.  การกำกับดูแลกิจการ

  จากการกำกับดูแลกิจการที่ผ่านมาในปี 2543
  คณะกรรมการบริษัทได้มีการปฏิบัติหน้าที่ตามข้อพึงปฏิบัติที่ดีสำหรับกรรมการบริษัทจดทะเบียน
  (Code of Best Practice for Directors of Listed Companies)
  ตามที่ตลาดหลักทรัพย์แห่งประเทศไทยกำหนด

3.  การดูแลเรื่องการใช้ข้อมูลภายใน

  นโยบายเรื่องการใช้ข้อมูลภายในของผู้บริหาร

  ห้ามผู้บริหารนำข้อมูลภายในของบริษัทไปใช้เพื่อประโยชน์ส่วนตน
  รวมทั้งเพื่อการซื้อขายหลักทรัพย์โดยเฉพาะในช่วง 1 เดือน
  ก่อนที่งบการเงินเผยแพร่ต่อสาธารณชน

  การกำกับดูแล

  ให้ผู้บริหารรายงานการซื้อ-ขายหลักทรัพย์มายังหน่วยงาน COMPLIANCE UNIT ทุกครั้ง ทั้งนี้
  บริษัทอยู่ระหว่างการจัดทำระเบียบนโยบายการห้ามใช้ข้อมูลภายในและการกำกับดูแล
  ซึ่งคาดว่าจะแล้วเสร็จและสามารถประกาศใช้เป็นการทั่วๆ ไปได้ในราวไตรมาสที่ 2 ของปี
  2544 นี้

  บทลงโทษ

  ผู้บริหารผู้ใดฝ่าฝืนหรือไม่ปฏิบัติตามนโยบายเรื่องการใช้ข้อมูลภายในดังกล่าว
  ให้อยู่ในดุลยพินิจของคณะกรรมการพิจารณาโทษทางวินัย ซึ่งประกอบด้วย

  1. นายสุทิน นนทแก้ว ประธานกรรมการ

  2. นางรัมภา ภู่ชอุ่ม กรรมการ

  3. นายชัชวาลย์ จันทรรวงทอง กรรมการ

  4. นายอรรถวุฒิ แดนทอง กรรมการ

  5. ผู้อำนวยการฝ่าย หรือตัวแทนระดับ กรรมการ

  ผู้ช่วยผู้อำนวยการฝ่ายขึ้นไปจากฝ่ายงานของพนักงานที่ถูกกล่าวหา

  6. เจ้าหน้าที่ที่ได้รับมอบหมายจากสายทรัพยากรบุคคลกลาง เลขานุการคณะกรรมการ

  ขอบเขตหน้าที่คณะกรรมการ

1.  พิจารณา สอบสวนมูลเหตุการกระทำผิดกฎหมาย
    ฝ่าฝืนระเบียบข้อบังคับหรือกระทำผิดวินัยอย่างร้ายแรงหากมีมูลควรสอบสวนให้พิจารณาโทษพนักงานที่ถูกกล่าวหาว่าเป็นผู้กระทำความผิดวินัยตามระเบียบข้อบังคับของบริษัท

2.  พิจารณากำหนดโทษฐานผิดวินัยตามความร้ายแรงแห่งกรณี

3.  นำเสนอมติที่ประชุม เพื่อขออนุมัติต่อกรรมการผู้จัดการใหญ่

4.  ให้ประธานกรรมการเป็นผู้กำหนดบุคคลในคณะกรรมการเพื่อทำหน้าที่ติดตามผลการลงโทษตามมติที่ประชุมให้แล้วเสร็จ

    2.  บุคลากร

สรุปจำนวนพนักงานในสายงานหลัก ณ วันที่ 31 ธันวาคม 2543

+--------------------------------------------+-------------------------+
| สาย                                        | จำนวนพนักงาน             |
+--------------------------------------------+-------------------------+
| สายการตลาด                                 | 42                      |
+--------------------------------------------+-------------------------+
| สายแก้ไขหนี้                                  | 35                      |
+--------------------------------------------+-------------------------+
| สายธุรกิจเงินทุนเพื่อการพัฒนา                     | 105                     |
+--------------------------------------------+-------------------------+
| สายบริหารงานกลาง                            | 68                      |
+--------------------------------------------+-------------------------+
| สายงานบริหารทรัพย์สินรอการขาย                  | 26                      |
+--------------------------------------------+-------------------------+
| สายวางแผนควบคุมบัญชีและงบประมาณกลาง           | 28                      |
+--------------------------------------------+-------------------------+
| สายงานกฎหมายและประเมิน                      | 79                      |
+--------------------------------------------+-------------------------+
| สายการเงิน                                  | 23                      |
+--------------------------------------------+-------------------------+
| สายทรัพยากรบุคคลกลาง                         | 23                      |
+--------------------------------------------+-------------------------+
| สำนักประธานกรรมการ                          | 5                       |
+--------------------------------------------+-------------------------+
| สำนักกรรมการผู้จัดการใหญ่                       | 15                      |
+--------------------------------------------+-------------------------+
| สำนักพัฒนาระบบงานและระเบียบคำสั่ง               | 16                      |
+--------------------------------------------+-------------------------+
| สำนักกำกับและสอบทานสินเชื่อ                     | 2                       |
+--------------------------------------------+-------------------------+
| สำนักกำกับกฎระเบียบและข้อบังคับ                  | 4                       |
+--------------------------------------------+-------------------------+
| ธุรกิจกองทุนสำรองเลี้ยงชีพ                       | 8                       |
+--------------------------------------------+-------------------------+
| ธุรกิจเช่าซื้อรถยนต์                             | 66                      |
+--------------------------------------------+-------------------------+
| ธุรกิจสินเชื่อรายย่อย                            | 1                       |
+--------------------------------------------+-------------------------+
| โครงการการตลาดอิสระ                         | 1                       |
+--------------------------------------------+-------------------------+
| ฝ่ายตรวจสอบ                                 | 30                      |
+--------------------------------------------+-------------------------+
| ฝ่ายธุรกิจพาณิชย์อิเล็กทรอนิกส์                     | 1                       |
+--------------------------------------------+-------------------------+
| ฝ่ายระบบสารสนเทศและเทคโนโลยี                 | 78                      |
+--------------------------------------------+-------------------------+
| รวมพนักงานทั้งหมด                             | 656                     |
+--------------------------------------------+-------------------------+

ข้อพิพาทด้านแรงงานในระยะ 3 ปีที่ผ่านมา

บริษัทไม่มีข้อพิพาทด้านแรงงานในระยะ 3 ปีที่ผ่านมา

ผลตอบแทนรวมพนักงานสรุปได้ดังนี้

หน่วย : บาท

  ------------------------------ ---------------- ---------------- ----------------
                                 ประจำปี 2543      ประจำปี 2542      ประจำปี 2541

  เงินเดือน+เงินช่วยเหลือค่าครองชีพ     184,800,480.64   155,649,691.36   121,640,140.79

  กองทุนสำรองเลี้ยงชีพ+เงินสมทบบริษัท   6,826,959.86     5,682,023.94     5,401,777.94
  ------------------------------ ---------------- ---------------- ----------------

นโยบายในการพัฒนาบุคลากร ของบริษัทฯ

กลุ่มฝึกอบรม สายทรัพยากรบุคคลกลาง เป็นส่วนงานที่เป็นศูนย์กลางการเรียนรู้เพื่อพัฒนางาน
พัฒนาคนให้สามารถเพิ่มพูนศักยภาพที่จะก่อให้เกิดความก้าวหน้าในการดำเนินกิจการไปสู่เป้าหมายโดยรวมของบริษัท

สำหรับนโยบายในการดำเนินงานนั้นจะมุ่งพัฒนาบุคลากรทุกระดับของบริษัทให้มีความรู้และทักษะในการปฏิบัติงานอย่างเป็นระบบและต่อเนื่อง
สอดคล้องกับแนวทางความก้าวหน้าในงานของแต่ละระดับ
รวมทั้งเตรียมความพร้อมของบุคลากรให้มีคุณภาพและมาตรฐานการปฏิบัติงานแบบมืออาชีพในระดับสากล
เพื่อรองรับการขยายตัวทางธุรกิจได้อย่างมีประสิทธิภาพ

กล่าวคือ นอกจากจะมีการวางแผนเส้นทางการฝึกอบรมของพนักงาน (Training Road Map)
ให้สอดคล้องกับแผนเส้นทางความก้าวหน้าในงาน (Career Path) แล้ว
ยังออกแบบและพัฒนาหลักสูตรฝึกอบรมให้สอดคล้องกับความต้องการของหน่วยงานและกระแสการเปลี่ยนแปลงทางธุรกิจ
โดยแบ่งหลักสูตรฝึกอบรมมาตรฐานออกเป็นประเภทต่าง ๆ ดังนี้

(1) หลักสูตรทั่วไป (General Course) เป็นการให้ความรู้ในเรื่องที่เกี่ยวกับการปฏิบัติงานทั่ว ๆ
ไปที่พนักงานควรรู้ เช่น หลักสูตร ”ปฐมนิเทศพนักงานใหม่” หรือหลักสูตร ”การขาย”
ที่ให้ความรู้พื้นฐานเกี่ยวกับสินค้าและบริการในกลุ่มธนชาติ เป็นต้น

(2) หลักสูตรการจัดการ (Management Course) เป็นการให้ความรู้ในเรื่องหลักการบริหาร
การจัดการทั่วไป ซึ่งจะแบ่งหลักสูตรตามระดับผู้เข้าอบรมออกเป็นผู้บริหารระดับต้น ระดับกลาง
และระดับสูง โดยผู้เข้าอบรมจะได้รับการอบรมอย่างต่อเนื่องเป็น package ไปตามลำดับ

(3) หลักสูตรเฉพาะด้าน (Specific Course)
เป็นการให้ความรู้สำหรับการปฏิบัติงานเฉพาะด้านในลักษณะที่เจาะลึกลงไปในแต่ละงาน (Job
Content) และยังเป็นหลักสูตรที่มุ่งเสริมทักษะในการปฏิบัติงานนั้น ๆ ให้มีประสิทธิภาพยิ่งขึ้น เช่น
หลักสูตร ”การวิเคราะห์สินเชื่อ” หลักสูตร ”Bond Analysis” เป็นต้น

(4) หลักสูตร Hot Issues เป็นการให้ความรู้เกี่ยวกับสถานการณ์ปัจจุบัน
หรือประเด็นที่กำลังเป็นที่สนใจอยู่ในขณะนั้น ซึ่งส่งผลกระทบกับการดำเนินธุรกิจของบริษัท เช่น
การออกกฎหมายฉบับใหม่ ผลิตภัณฑ์ทางการเงินใหม่ ๆ แนวโน้มกลุ่มอุตสาหกรรมต่าง ๆ เป็นต้น

นอกจากนี้ ยังมีนโยบายที่จะดำเนินการฝึกอบรมแบบครบวงจร
โดยเน้นการพัฒนาสื่อการเรียนรู้ด้วยการนำระบบเทคโนโลยีสมัยใหม่มาประกอบการเรียนรู้ในทุกรูปแบบ
ไปจนถึงการพัฒนาระบบการประเมินและติดตามผลการฝึกอบรม (Follow-up)
ให้สามารถวัดผลได้ในเชิงรูปธรรมอีกด้วย